CELEX: 31981D0010
Language: el
Date: 1980-12-19 00:00:00
Title: 81/10/ΕΟΚ: Απόφαση τής Επιτροπής τής 19ης Δεκεμβρίου 1980 περί καθορισμού τών περιφερειών από τίς οποίες η Ελληνική Δημοκρατία δέν αποστέλλει πρός τά υπόλοιπα Κράτη μέλη κανένα βοοειδές καί χοιροειδές, ούτε νωπά κρέατα τών βοοειδών, χοιροειδών, προβατοειδών καί αιγοειδών

Avis juridique important

|

31981D0010

81/10/ΕΟΚ: Απόφαση τής Επιτροπής τής 19ης Δεκεμβρίου 1980 περί καθορισμού τών περιφερειών από τίς οποίες η Ελληνική Δημοκρατία δέν αποστέλλει πρός τά υπόλοιπα Κράτη μέλη κανένα βοοειδές καί χοιροειδές, ούτε νωπά κρέατα τών βοοειδών, χοιροειδών, προβατοειδών καί αιγοειδών  

Επίσημη Εφημερίδα αριθ. L 033 της 05/02/1981 σ. 0031 - 0031

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Δεκεμβρίου 1980  περί καθορισμού των περιφερειών από τις οποίες η Ελληνική Δημοκρατία δεν αποστέλλει προς τα υπόλοιπα Κράτη μέλη κανένα βοοειδές και χοιροειδές, ούτε νωπά κρέατα των βοοειδών, χοιροειδών, προβατοειδών και αιγοειδών  (81/10/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  την πράξη περί των όρων προσχωρήσεως της Ελληνικής Δημοκρατίας και των προσαρμογών των συνθηκών, και ιδίως το άρθρο 112,  Εκτιμώντας:  ότι η ύπαρξη στο Νομό Έβρου προστατευτικής ζώνης εντός της οποίας τα βοοειδή, προβατοειδή και αιγοειδή εμβολιάζονται τακτικά κατά του αφθώδους πυρετού που προκαλείται από ιό εξωτικού τύπου·  ότι η Ελληνική Δημοκρατία έλαβε τις διοικητικές και κανονιστικές διατάξεις που θα εξασφαλίσουν την αναγνώριση των στοιχείων όλων των κατοικιδίων ζώων που είναι ιδιαίτερα ευπρόσβλητα στον αφθώδη πυρετό στο Νομό Έβρου·  ότι η Ελληνική Δημοκρατία απαγορεύει την ελεύθερη μεταφορά των ζώων, που είναι ιδιαίτερα ευπρόσβλητα στον αφθώδη πυρετό, από το Νομό Έβρου προς τα υπόλοιπα τμήματα του ελληνικού εδάφους ·  ότι η Ελληνική Δημοκρατία δεν επιτρέπει τη σφαγή, στα σφαγεία που ευρίσκονται στο Νομό Έβρου, των ζώων που είναι ιδιαίτερα ευπρόσβλητα στον αφθώδη πυρετό, προκειμένου για ενδοκοινοτικές συναλλαγές νωπών κρεάτων, και συνεπώς το κοινοτικό σήμα καταλληλότητας δεν χρησιμοποιείται στα σφαγεία αυτά·  ότι καμιά εστία αφθώδους πυρετού που προκαλείται από ιό εξωτικού τύπου δεν διαπιστώθηκε στο Νομό Έβρου από δωδεκαμήνου και ότι πλέον, εξάλλου, ο εμβολιασμός κατά του ιού του τύπου αυτού δεν έχει ποτέ διενεργηθεί σε χοιροειδή, ιδίως στις εκμεταλλεύσεις που ευρίσκονται εκτός της προστατευτικής ζώνης·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Μονίμου Κτηνιατρικής Επιτροπής,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  1. Η Ελληνική Δημοκρατία δεν αποστέλλει προς τα υπόλοιπα Κράτη μέλη κανένα βοοειδές και χοιροειδές, ούτε νωπά κρέατα βοοειδών, χοιροειδών, προβατοειδών και αιγοειδών από το Νομό Έβρου.  2. Εν τούτοις, η σφαγή χοιροειδών, που έχουν γεννηθεί και εκτραφεί στις εκμεταλλεύσεις που ευρίσκονται στο τμήμα του εδάφους του Νομού Έβρου, όπου ο συστηματικός εμβολιασμός κατά του αφθώδους πυρετού που προκαλείται από ιό εξωτικού τύπου δεν διενεργείται, μπορεί να επιτραπεί από τις αρμόδιες ελληνικές αρχές, προκειμένου για ενδοκοινοτικές συναλλαγές νωπών κρεάτων, στα εγκεκριμένα σφαγεία που έχουν ειδικά ορισθεί για το σκοπό αυτό και ευρίσκονται στους γειτονικούς νομούς, υπό τον όρο ότι τα ζώα αυτά θα μεταφέρονται στα σφαγεία αυτά κάτω από επίσημο έλεγχο.  Άρθρο 2  Η παρούσα απόφαση ισχύει από την 1η Ιανουαρίου 1981 μέχρι την 31 Δεκεμβρίου 1985.  Άρθρο 3  Η παρούσα απόφαση απευθύνεται στα Κράτη μέλη.  Έγινε στις Βρυξέλλες, στις 19 Δεκεμβρίου 1980.  Για την 'Επιτροπή  Finn GUNDELACH  Αντιπρόεδρος